Missatge: La dels sucs de fruita sense sucre afegit. Fins ara tenia la possibilitat dels sucs Bonpreu (crec que són els antics Fruits) però s'ha acabat. Ara també hi afegeixen sucre. Bé, algunes marques afegeixen edulcorants, que no sé què és pitjor. Estic molt decebut amb aquesta societat, sincerament. Creia que els catalans érem prou responsables per a no fer aquestes bestieses. Com es pot ser tan subnormal per a afegir sucre al suc de fruita... Especialment el suc de pinya que per si sol ja és extremadament dolç. Quina mena d'alienació mental pot portar a fer tal cosa? És que no ho puc entendre. Acaben de perdre un client. Una pregunta que em faig: per què abans hom no posava sucre i ara sí?

Resposta: Si veiéssiu la fruita d'on treuen els sucs pararieu de consumir-ne... Amb totes les fruites deuen fer igual, però jo vaig veure com agafaven els préssecs per fer sucs i... Doncs resulta que els meus avis tenen un tros bastant gran de préssecs i un any van tenir la mala sort que una calamarsada tardana els va esguerrar la collita, va fer caure alguns préssecs i en va marcar la resta, vaja que la gent a mercat mai els haguéssin volgut. El meu avi en va collir només per la família i els compromisos del poble i es disposava a deixar perdre la resta, quan va rebre una trucada d'una empresa de suc, pagant molt poc s'oferien a recollir tots els préssecs ja molt madurs que havien quedat als arbres... El meu avi va dir que sí i vam anar a veure com treballaven el dia que se'ls van venir a endur. Els collien de mala manera i els amontegaven a la caixa del camió, quilos i quilos, els de sota s'esclafaven i deixaven anar un munt de suc de fruta madura... Totes les mosques de la comarca van aparèixer per allà, un núvol dens impressionant i un brunzit fortíssim... Una olor de fruita passada gens agradable... Doncs així sels van emportar, mai he vist tanta mosca junta, quin fàstig. Apa, que vagin bé els sucs (amb sucre, o no)!